title: "Onondaga"
text: "Da Onondaga san \u00e5\u00e5n foon da fiiw stame foon da Irokese. Jare tradisjon\u00e4le hiimstoun as j\u00fc Onondaga County, New York, am Syracuse haane. Ouerd\u00e5t ja made twasche da oudre stame boogeden, k\u00f6men da Irokese \u00e5ltens bai da Onondaga tuhuupe, lik diling jare tradisjon\u00e4le b\u00e5\u00e5se.\n\nHistoori \n\u00d6nj e ameerikaanisch frih\u00e4idskrich (1775\u20131783) wjarn da Onondaga tujarst naitrool, ouers l\u00e4\u00e4ser striidjen da ma da ouer Irokese iinj da Feriinde Stoote ma da \u00c4ngl\u00f6njere, eefter en amerikaanische \u00f6njgrip aw jare wichtiste toorp, di 20. april 1779. Foole Onondaga gingen deeram eefter Six Nations reservoot, Ontario/Kanada, eefterd\u00e5t da Feriinde Stoote \u00fcnoufhingi w\u00f6rden wjarn. Da, da \u00f6nj New York bliiwen (diling 1.475 manschne), san uner j\u00fc regiiring foon tradisjon\u00e4le b\u00e5\u00e5se, da ben\u00e5\u00e5md w\u00e5rde foon da clan-mame, \u00e5ls\u00fc ai w\u00e4\u00e4ld w\u00e5rde.\n\nDi 11. m\u00e4rts 2005 m\u00e4ldede j\u00fc Onondaga Nation, d\u00e5t ja \u00f6njspruch m\u00e5\u00e5ge aw ouer 7500 km2 l\u00f6nj foon jare for\u00e5lerne am Syracuse haane. Ja hoowe s\u00fc m\u00f6r influs tu fouen bai d\u00e5t \u00f6koloogisch widerm\u00e5\u00e5gen foon d\u00e5t Gebiit.\n\nDi spr\u00e4ke \nDi Onondaga spr\u00e4ke w\u00e5rt diling nuch sn\u00e5\u00e5ked foon s\u00fcwat 100 manschne \u00f6nj Ontario \u00e4n weestlik New York. Foole bjarne w\u00f6rden ai m\u00f6r \u00f6nj e spr\u00e4ke apt\u00e4\u00e4gen, ouerd\u00e5t ja \u00fctl\u00e5\u00e5ked w\u00f6rden, ouers n\u00fc w\u00e5rt j\u00fc \u00f6nj da schoule unerruchtet.\nD\u00e5t as apf\u00e5lend, d\u00e5t ja j\u00fcst \u00e4iwen as \u00f6nj Saterl\u00f6nj \u00f6nj da bjarnet\u00f6\u00f6ninge \u00f6njf\u00e5ngd san. \n\nH\u00fc suken spr\u00e4ke \u00f6njenouder sat, koon huum en lait oufleese \u00fct da f\u00fcliene biispelseetiinge. Deerbai as ? en klik \u00f6nj e str\u00e5\u00e5s, stalt \u00e5ls\u00fc niinj fr\u00e5\u00e5g deer.\n y\u00e1 te?eth\u00e9?tha? - J\u00fc haut ai.\n y\u00e1 te?ethe?th\u00e1kwa? - J\u00fc haude gew\u00f6\u00f6nlik ai.\n y\u00e1 te?ethe?t\u00e1hne? - J\u00fc wal ai haue.\n y\u00e1 te?akoth\u00e9?tih - J\u00fc haude ai.\n y\u00e1 thayeth\u00e9?tha - J\u00fc sch\u00f6lj ai haue.\n\n\u00c4n: kanon\u00f3? kanatow\u00e1:neh - New York as en grut st\u00e4\u00e4.\n\nSii uk \n Hopi\n Indioaner\n\nFerbininge eefter b\u00fcte \n Kood foon d\u00e4t Onondaga reservoot, s\u00f6\u00f6derlik foon Syracuse.\n J\u00fc \u00e4ine sid foon j\u00fc Onondaga nasjoon.\n Heer koost De Onondaga hiire!\n Onondaga language.\n Onondaga reservoat.\n Six Nations, Ontario.\n Chafe, Wallace L. A semantically based sketch of Onondaga. Baltimore: Waverly Press, 1970.\n Ferglikene uurdelist foon irokesische spr\u00e4ke\n The Six Nations of the Iroquois.\n Spr\u00e4kkoord\n\nSpr\u00e4ke"